România a încheiat cu o victorie participarea la Campionatul Mondial de la Bolzano
Selecţionata de hochei a României a învins Japoniei cu 4-2 (2-1, 1-0, 1-1), în ultimul său meci de la CM Divizia I, Grupa A, de la Bolzano (Italia).
România are şanse de a încheia grupa în top trei
Debutul tricolorilor în competiţie a fost anevoios, cu două eşecuri clare, 1-6 cu Italia şi 1-6 cu Slovenia, după care au urmat trei victorii, 2-1 cu Ungaria, 3-2 cu Coreea de Sud şi 4-2 cu Japonia.
Pentru echipa României, antrenată de Dave McQueen, au punctat Roberto Gliga (04:26), Evgheni Skacikov (18:35), Szilard Rokaly (34:15) şi Matias Haaranen (59:03). Golurile niponilor au fost semnate de Sota Isogai (18:17) şi Yu Sato (56:21).
În ultimele opt partide directe, România a învins Japonia doar de două ori, cu meciul de sâmbătă inclus.
Cu cele nouă puncte obţinute la Bolzano, România are şanse de a încheia grupa în top trei. Ultimele partide de sâmbătă sunt Italia – Coreea de Sud (17:00) şi Ungaria – Slovenia (20:30).